section_heading: Nova geopolitička situacija
paragraph_text: Povezujući djelovanje SAD-a i Rusije, spominje se i "anarhija na Bliskom istoku" u kojoj gotovo nema (osim Kurda) stabilne vojne organizacije koja bi se uspješnije i jasnije suprotstavila Islamskoj Državi, koja je skromno spomenuta u "ulozi radikalnog islama", iako su njezini zločini, za razliku od onih Boko Harama u Nigeriji ili islamskih fundamentalista u Sudanu i Somaliji, jednoznačno osuđeni kao iskaz nesnošljivosti prema drugim etničkim ili vjerskim zajednicama. U vjerskom značenju Tusk je spomenuo judeoislamski sukob u Palestini, ali ne i zločine i progone nad kršćanima, koji su u prethodnoj 2016. bili najugroženija vjerska skupina uopće, kako u Arapskom svijetu, tako i u Kini, Sjevernoj Koreji i Africi.